Pamela Anderson

Pamela Denise Anderson (fødd 1. juli 1967) er ein kanadisk-amerikonsk modell og sjónleikarinna av finskari ætt.
Hon varð fødd í Ladysmith, British Columbia í Kanada. Í 1988 flutti hon til Vancouver, sum er høvuðsstaður í British Columbia.
22 ára gomul í 1989 byrjaði hennara lívsleið sum modell, tá hon var modell fyri ølmerkið Labatt. Hon gjørdist vælumtókt og flutti til Los Angeles, USA, fyri at gerast modell í tíðarritinum Playboy. Í 1991 byrjaði hon lívsleiðina sum sjónleikarinna og fekk sítt stóra altjóða gjøgnumbrot í 1992 sum C.J. Parker í tí amerikonsku sjónvarpsrøðini Baywatch, og Pamela í sínari reyðu svimjidrakt gjørdist nærmast sereyðkenni fyri røðina.

Í 1995 giftist hon Tommy Lee, trummuláara frá heavy metal-bólkinum Mötley Crüe, saman fingu tey børnini Brandon Thomas Lee og Dylan Jagger. Ein privat sexvideofilmur hjá parinum bleiv stolin og vístur á internetinum, áðrenn parið bleiv skilt í 1998. Hin 6. oktober 2007 giftist hon Rick Salomon í Las Vegas, men søkti um hjúnaskilna longu 2 mánaðar seinni. Í januar 2014 giftust tey bæði fyri aðru ferð.

Síðan Baywatch hevur Pamela livað eitt Hollywood-lív, hon hevur aftur verið Playboy-modell, hon hevur skrivað eina sjálvævisøgu, spælt við í nøkrum filmum (m.a. Stripperella & Baywatch: Hawaiian Wedding & Borat), hon hevur innspælt eitt staklag við Bryan Adams, og so hevur hon arbeitt nógv til frama fyri hótt djórasløg. Hin 1. august 2014 kom hon til Føroya fyri at mótmæla grindadrápi. Hon luttók saman við øðrum Sea Shepherd-fólkum á tíðindafundi á Hotel Føroyum, ið felagsskapurin stroymaði beinleiðis á heimasíðu síni. Pamela er veganari.

 Filmar og sjónvarpsrøðir 
 Filmar 
 1991 – The Taking of Beverly Hills
 1993 – Snapdragon
 1994 – Raw Justice
 1996 – Naked Souls
 1996 – Barb Wire
 2002 – Scooby-Doo
 2003 – Scary Movie 3
 2003 – Pauly Shore Is Dead
 2005 – No Rules
 2006 – Borat
 2008 – Superhero Movie
 2008 – Blonde And Bloner
 2010 – Costa Rican Summer
 2011 – Hollywood & Wine

 Sjónvarpsrøðir 
 1992-1997 – Baywatch

 Keldur 

Bólkur:Amerikanskir sjónleikarar
Bólkur:Kanadiskir sjónleikarar
Bólkur:Kanadiskar songkvinnur
Bólkur:Amerikanskar songkvinnur
Bólkur:Modellir
Bólkur:Føðingar í 1967
Bólkur:Amerikanarar av finskari ætt
Bólkur:Kanadiarar av finskari ætt